Държавен вестник, бр. 7, 2013 г., стр. 65

БРОЙ  7	
Д Ъ Р Ж А В Е Н  В Е С Т Н И К 	
СТР.  65  
оналния исторически музей и Националния 
институт за недвижимо културно наследство 
и от Израелската служба по антиките.
12.6. По време на действието на Програмата 
страните обменят един експерт от областите 
на археологията, съхраняването на антики, 
възстановяването на културното наследство и 
консервирането на паметници и архитектурни 
обекти за период до четири дни с цел обмен 
на информация от тяхната област. Детайлите 
в тази насока се определят от Израелската 
служба по антиките и Националния архео­
логически институт с музей на Българската 
академия на науките, Националния исто­
рически музей и Националния институт за 
недвижимо културно наследство.
13. Интелектуална собственост
13.1. Всяка от страните осигурява на реци­
прочна основа правните средства за защита на 
правата на интелектуалната собственост върху 
всички продукти, създадени въз основа на 
тази Програма, в съответствие с действащите 
закони и разпоредби в съответната държава.
13.2. Правата върху интелектуална собстве­
ност, придобити или възникнали в резултат 
на съвместна дейност по тази Програма, се 
определят по взаимно договорени условия, 
изложени в отделни споразумения, сключени 
преди започването на съвместната дейност.
13.3. Никоя от страните няма да предава 
на трета страна поверителна информация с 
търговска стойност, получена в изпълнение 
на тази Програма, без предварителното пис­
мено съгласие на страната, която е източник 
на информацията. 
14. Финансови разпоредби
14.1. Финансовите и другите разпоредби, 
както и графиците на мероприятията се 
договарят при взаимни консултации между 
съответните органи на двете държави. Ако не 
бъдат постигнати специални договорености, 
финансовите разпоредби ще бъдат уредени на 
реципрочна основа, а именно:
	
•	 Изпращащата страна покрива между­
народните пътни разходи на нейните 
делегации и представители, както и 
транспортирането на професионалното 
оборудване и експонати.
	
•	 Приемащата страна покрива разходите 
за настаняване, транспортирането и 
други разходи на нейна територия.
14.2. Обмен на отделни лица (артисти, екс­
перти и т.н.): Обменът се урежда, както следва:
	
•	 Всяка от страните изпраща на другата 
данни (биография, цели на посещението, 
говорими езици, предлаган маршрут и 
планирани дати на пристигане и за­
минаване) на английски език поне 60 
дни преди датата на посещението на 
делегацията или съответните лица.
	
•	 Приемащата страна потвърждава прие­
мането на предложението в рамките на 
един месец или възможно най-скоро.
	
•	 Поканените лица или делегация би 
трябвало да владеят или езика на прие­
мащите партньори, с които се провежда 
сътрудничеството, или английски език 
или друг език, за който е постигнато 
взаимно съгласие.
	
•	 Всяко лице трябва да има медицинска 
застраховка, която е за негова/нейна 
сметка.
14.3. Стипендии
Българската страна освобождава приетите 
в рамките на програмата стипендианти от 
такси за обучение и им осигурява стипендия 
съгласно българското законодателство, както 
и настаняване в студентски общежития срещу 
заплащане при субсидирани от държавата 
условия. Студентите имат право да използват 
студентски столове срещу заплащане.
Сроковете и условията за стипендиите за 
специализация, отпускани от израелската 
страна за една академична година, се обявя­
ват ежегодно по дипломатически път, както 
и на електронната страница на израелското 
Министерство на външните работи: http://
www.mfa.gov.il.
Израелската страна предоставя на стипен­
диантите по тази Програма за участие в ин­
тензивните летни курсове по иврит следното:
а. безплатно обучение;
б. сума за покриване на издръжката в съот­
ветствие с условията на езиковото училище/ 
академичните институции;
в. здравна застраховка с изключение на 
зъболечение и хронични заболявания.
14.4. Страните освобождават на реципрочна 
основа лицата, приети за обучение по тази 
Програма, от заплащане на такса за преби­
ваване и от такса за удължаване на престоя.
14.5. Изпращащата страна или кандидатът 
поема пътните разходи до столицата на при­
емащата страна и обратно.
14.6. Обмен на изложби: Финансовите раз­
поредби за всеки проект поотделно ще бъдат 
договаряни между страните.
15. Заключителни разпоредби
15.1. Тази Програма не изключва реализира­
нето на други обмени в културната, научната 
и образователната област.
15.2. Страните приемат, че всички иници­
ативи, споменати в тази Програма, се про­
веждат в рамките на средствата, отпуснати в 
съответните им годишни бюджети.
15.3. Всички дейности и обменът, осъщест­
вяван по тази Програма, се извършват при 
спазване на законодателството на страните.